# Syyhypotilaan kosketusvarotoimet

Syyhy on syyhypunkin aiheuttama ihotauti, jonka oireena on voimakas kutina iholla. Tartunnan saaneella nähdään pienipapulaista ihottumaa, raapimisjälkiä ja rupia. Syyhypunkkinaaras kaivautuu ihon sisään, jossa se muodostaa muutaman millimetrin mittaisen käytävän (esim. sormien väleihin, ranteisiin, kainaloihin ja genitaalialueelle) ja munii sinne munat. Punkit kuoriutuvat 3–4 päivän kuluttua ja siirtyvät ihon pintaan. Ihottuma alkaa noin 1 kuukauden kuluttua tartunnasta. Syyhypunkin elinaika on pari kuukautta ja ihmiskehon ulkopuolella 2–3 vrk.

Syyhy ei ole erityisen helposti tarttuva eikä tartu esim. vaatteiden läpi. Syyhy tarttuu kosketustartuntana ihoalueelta. Tartuntaan tarvitaan ihoaltistus kuten halaaminen, kiinni pitäminen tai seksuaalikontakti; yleensä kättelystä syyhy ei tartu. Syyhy voi tarttua myös vuode- ja pitovaatteista, leluista ja pinnoilta.

Syyhypotilaalla on kehossaan 10–15 punkkia. Syyhyn harvinaisemmassa muodossa **karstasyyhyssä** punkkeja on miljoonia, jolloin se myös tarttuu erittäin helposti. Syyhy voi aiheuttaa epidemioita, joita epäiltäessä otetaan yhteyttä infektioyksikköön.

**Lääkkeet**

* Permetriinivoide (Nix ®) puhtaalle ja kuivalle iholle huolellisesti päästä varpaisiin (ei suun eikä silmien ympäris­töön eikä limakalvoille). Pitkät kynnet leikataan ennen hoitoa. Voide pestään iholta vedellä ja saippualla vaikutusajan jälkeen (vähintään 12 tuntia).
* Ivermektiini-tabletteja (Stromectol ®) käytetään erityistapauksissa, ei alle 5-vuotiaille lapsille eikä raskaana oleville.
* Ivermektiinihoidon yhteydessä tulee välttää alkoholin käyttöä viikon ajan.
* Erityisryhmien (raskaana olevat ja pienet vauvat) hoidosta konsultoidaan ihotautilääkäriä, herkästi myös laitosepidemioissa.

**Laitosepidemia**

|  |  |  |
| --- | --- | --- |
| **Päivä** | **Varmistunut syyhy** | **Oireeton, syyhylle altistunut** |
| 1 | Potilas:permetriini ja ivermektiiniHenkilökunta:permetriini tai ivermektiini | Potilas: permetriini tai ivermektiini.Henkilökunta (ohjataan työterveyshuoltoon): permetriini tai ivermektiini.Henkilökunnan perheenjäsenet ja potilaan luona toistuvasti vierailleet, ihokosketuksessa olleet (ohjataan tk:een): permetriini tai ivermektiini. |
| 7 | hoito toistetaan | hoito toistetaan |
| 14 | jälkitarkistus | ei jälkitarkastusta |
| 28 | jälkitarkistus | jälkitarkastus |

* Diagnoosin varmistaminen mieluiten ihotautilääkärin toimesta.
* Laitosepidemiassa altistuneiksi katsotaan: samassa taloudessa asuvat ja potilaan luona vierailleet omaiset. Osaston koko henkilökunta. Kaikki osastolla epidemia-aikana olleet potilaat.
* Oireiset ja oireettomat pyritään hoitamaan yhtä aikaa.
* Osastolle tulevat potilaat kohortoidaan erilleen oireettomista altistuneista.

**Toimenpiteet hoidon aloituksen yhteydessä ja lääkkeen vaikutusajan (vähintään 12 tuntia) umpeuduttua:**

* Ennen hoitoa potilas käy suihkussa. Tabletit annetaan ja/tai hoitovoide levitetään lääkeohjeen mukaan, puhtaat vaatteet. Vaikutusajan umpeuduttua potilas käy suihkussa, puhtaat vaatteet.
* Permetriinivoide levitetään päätä lukuun ottamatta koko keholle unohtamatta kämmeniä, jalkapohjia, taipeita, napaa, korvalehtiä ja kynsien aluksia. Voidetta voi tarvittaessa levittää myös päähän ja hiuspohjaan; ei kuitenkaan silmien tai suun ympäristöön. Ihon tulee olla puhdas ja kuiva ennen voiteen sivelyä. Voiteen annetaan vaikuttaa vähintään 12 tunnin ajan (esim. yön yli), mikä jälkeen se pestään pois ja vaatteet ja vuodevaatteet vaihdetaan. Jos hoidettavaa aluetta on tarpeen pestä hoidon aikana, nämä kohdat voidellaan uudelleen pesun jälkeen. Potilaan kädet suojataan puuvillakäsinein hoidon ajaksi.
* Kaikki potilaan vaatteet ja kengät, joita käytetty 3:na hoitoa edeltävänä päivänä, pestäväksi (katso kosketusvarotoimet kohta **pyykki**). Potilaan omat vaatteet muovipussissa kotiin/pesulaan, puhtaat tilalle. Jos kenkiä ei voi pestä niin ne laitetaan muovipussiin kolmeksi vuorokaudeksi.
* Vuodevaatteet (myös peitto, tyyny ja patjansuojus, samoin pyyhkeet) pyykkiin.
* Huonokuntoinen patja hävitetään.
* Sänky puhdistetaan yleispuhdistusaineella ja petataan puhtaaksi.
* Huoneessa olevat hoito-, apu- ja kuntoutusvälineet huolletaan normaalisti.
* Potilaan henkilökohtaiset tavarat,mm. kampa, hiusharja, partakone, huolletaan normaalisti.
* Huoneen pinnoilla avonaisina olevat hoitotarvikepakkaukset roskiin; esim. vaipat, sidetarvikkeet.
* Huone siivotaan normaalisti.

## Kosketusvarotoimet, kun syyhy todettu

|  |  |
| --- | --- |
| **Huonesijoitus**  | Yhden hengen huone, mielellään oma WC ja suihku. Useampi syyhypotilas voi olla samassa huoneessa. |
| **Huoneen varustelu** | Tämä ohjeistus helposti saatavilla.Huoneeseen varataan varotoimien aikana käytettävät potilaskohtaiset (**mahdollisuuksien mukaan kertakäyttöiset**) hoito- ja tutkimusvälineet. Välineitä ei säilytetä avonaisena eikä avoimilla pinnoilla.Tarvittavat suojaimet. Huonekohtaiset siivousvälineet, pyykki- ja jäteastiat. Eritetahra desinfektioaine kloori 1000 ppm ja kertakäyttöliinoja. |
| **Tiedottaminen**  | Oveen merkintä: Vierailijat ottakaa yhteyttä hoitohenkilökuntaan ennen huoneeseen menoa.Eskon riskitietoihin varotoimia ei merkitä.Tiedota kosketusvarotoimista potilaan hoitoon osallistuvia.Tiedota jatkohoitopaikkaa kosketusvarotoimista. |
| **Laboratorionäytteet** | OYSissa laboratorionäytteitä tilatessa valitse WebLabin eristysvalikosta kosketuseritys, joka poistetaan varotoimien päätyttyä. Näyteputket laitetaan kaarimaljalle, ei lasketa potilaan vuoteeseen eikä pöydälle. Näytteenoton jälkeen riisu suojakäsineet, desinfioi kädet ja pue uudet suojakäsineet, pyyhi näyteputkien pinnat denaturoidulla alkoholilla ja laita putket puhtaaseen kertakäyttöiseen kaarimaljaan. Huoneen ulkopuolella liimaa näytetarrat ja laita ohjeistuksen mukaan näytteet suljettavaan pussiin (esim. minigrip).Virtsa yms. näytteet voidaan käsitellä huuhteluhuoneessa. |
| **Varotoimien kesto** | **Syyhy:** yhden vuorokauden (24 h) ajan ensimmäisen hoitokerran loppumisesta.**Karstasyyhy:** kosketusvarotoimet jatkuvat, kunnes molemmat hoitokerrat ovat toteutettu.  |
| **Altistuneiden määrittely** | Altistuneeksi katsotaan vuodeosastopotilaan lähihoitoon (esim. kylvetys, asentohoito tai perusteellinen lääkärin kliininen tutkimus) ilman suojaimia osallistunut henkilökunta. Huonekavereita ei pääsääntöisesti katsota altistuneiksi. Ennaltaehkäisevää hoitoa huonekavereille harkitaan, jos epäily toistuvista ihokosketuksista (esim. sekava ja levoton, vaelteleva syyhypotilas).  |
| **Altistuneet** | Tavanomaiset varotoimet.Hoito joko permetriini tai ivermektiini. Hoito samanaikaisesti kaikille altistuneille.Altistuneet omaiset ja vierailijat: [Syyhyohje](https://www.ppshp.fi/dokumentit/_layouts/15/WopiFrame.aspx?sourcedoc=%7BAACCE145-C426-49BE-9964-0A4426BBD951%7D&file=Syyhy.docx&action=default&DefaultItemOpen=1) avohoitoon mukaan |
| **Käsihuuhteen käyttö** | Huoneeseen mennessä ja sieltä poistuessa. Ennen suojakäsineiden ja muiden suojainten pukemista ja niiden riisumisen jälkeen.**Desinfioi kädet ja vaihda suojakäsineet**: ennen aseptisia toimenpiteitä, hoitotoimenpiteiden välissä, eritteiden käsittelyn jälkeen. **Ota huoneen kaapeista tarvittavat hoitovälineet desinfioiduin käsin.** |
| **Suojaimet**(kertakäyttöiset) | Henkilökunta suojaa ranteiden ja käsivarsien paljaan ihon: kertakäyttöinen suojatakki, **suojakäsineet hihansuun päälle vedettynä** työskenneltäessä potilashuoneessa.Käytä muita suojaimia (kirurginen suu-nenäsuojus ja suojalasit tai vaihtoehtoisesti visiirimaski), jos vaara roiskeista. |
| **Suojainten pukeminen ja riisuminen** | Suojaimet riisutaan potilashuoneessa roskasäkkiin (ei merkitä). **Suojainten riisumisjärjestys:** 1. suojakäsineet, 2. suojatakki, 3. käsien desinfektio, 4. (suojalasit ja kirurginen suu-nenäsuojus/visiirimaski), 5. käsien desinfektio. |
| **Muu henkilökunta**  | Samat suojaimet kuin osaston henkilökunnalla. |
| **Potilaan kuljettaminen** | Käytä käsihuuhdetta ennen kuljetusta ja sen jälkeen. Ennen kuljettamista pyyhi sängyn kaiteet kloorilla 1000ppm. Potilaan oma hoitaja huolehtii. |
| **Hoito-, tutkimus - ja apuvälineet ja niiden huolto** | Monikäyttöiset välineet puhdistetaan ja desinfioidaan ensisijaisesti huuhtelu- ja desinfiointikoneessa (dehu), jos mahdollista. Muussa tapauksessa käytä pesevää pintadesinfektioainetta tai yleispuhdistusainetta ja denaturoitua alkoholia. |
| **Kirjat, lelut, viihdytysvälineet ym.** | Potilaskohtaisessa käytössä hoitojakson ajan ja niiden on oltava desinfioitavissa. Television kaukosäädin pussitetaan esim. minigrip pussiin. Kotoa tuodut lelut desinfioidaan/pestään/suljetaan muovipussiin kolmeksi vuorokaudeksi.  |
| **Vierailijoiden ohjaus** | Opastetaan ennen huoneesta poistumista pesemään kädet ja desinfioimaan ne alkoholihuuhteella.Opastetaan istumaan potilaan huoneessa tuolilla, ei vuoteella.Karstasyyhypotilaan vieras suojaa ranteet ja käsivarret: kertakäyttöinen suojatakki ja suojakäsineet hihansuun päälle vedettynä vierailun ajan. |
| **Potilaan liikkuminen potilashuoneen ulkopuolella** | Potilaan tulee välttää liikkumista osaston/sairaalan yleisissä tiloissa. |
| **Ruokailu** | Omassa huoneessa. Tavalliset ruokailuvälineet, ruokatarjottimen palautus ja pesu normaalisti muiden astioiden kanssa. |
| **Siivous** | Samat suojaimet kuin osaston henkilökunnalla.Kertakäyttöiset siivouspyyhkeet, huone siivotaan muiden potilashuoneiden jälkeen ja siivousvälineet puhdistetaan käytön jälkeen normaalisti.**Karstasyyhyssä lisäksi:** Huoneen tekstiilit ja tekstiilipintaiset huonekalut pestäväksi. |
| **Eritetahrat** | Desinfektio kloori 1000ppm.Eritteissä on paljon mikrobeja. Eritetahran havainnut poistaa sen välittömästi!Eritteitä ovat esim. oksennus, lima, sylki, märkä, uloste, virtsa, veri.[Eritetahradesinfektio](https://www.ppshp.fi/dokumentit/_layouts/15/WopiFrame.aspx?sourcedoc=%7B3AD47103-C6C7-43AF-93D4-F7780D84EA23%7D&file=Eritetahradesinfektio.docx&action=default&DefaultItemOpen=1) |
| **Pyykki**Cliini- Oulun keskuspesulaan menevä likapyykki Muita pesuloita käyttävät hoitolaitokset tarkistavat toimintaohjeet omasta pesulasta | * Avataan rullapussin vetoketju ja otetaan yksi säkki.
* Tekstiilejä ei ravistella, poistetaan roskat.
* Mahdollisuuksien mukaan tekstiilit lajitellaan eri säkkeihin; vaaleat ja tummat.
* Laita kosteat/märät pyykit kuivemman pyykin sisään. Älä täytä säkkiä liian täyteen.
* Pyykkisäkki suljetaan tiukasti solmimalla säkin mukana tulevalla vaaleanpunaisella nauhalla.
* Laitetaan päälle kirkas muovisäkki, joka solmitaan omalla solmulla.
* Säkki toimitetaan pesulaan muun pyykin mukana.
 |
| **Pyykinpesu omassa yksikössä** | * Jos yksikössä on pesukone, vaatteet laitetaan suoraan pesukoneeseen ja pestään 60 asteessa.
* Pesua kestämättömät vaatteet, pehmolelut ja tekstiilit suljetaan muovipussiin/ muovisäkkiin 3 vuorokaudeksi tai laitetaan pakkaseen/pakastimeen yli 20 asteeseen 1 vuorokaudeksi.
 |
| **Jätteet** | Normaali käytäntö. |
| **Vainajan käsittely ja kuljettaminen** | Henkilökunta käyttää samoja suojaimia kuin potilasta hoidettaessa.Ennen vainajan kuljettamista pyyhi sängyn kaiteet kloorilla 1000 ppm. Käytä käsihuuhdetta ennen kuljetusta ja sen jälkeen. Pue suojakäsineet ennen vainajan siirtoa.  |